[{"text_idx": "#000000", "text": "La sekva IJK okazos en Ukrainio"}, {"text_idx": "#000003", "text": "TEJO longe havis problemon trovi gastiganton por la venontjara IJK, sed nun s\u0302ajne la afero solvig\u0302is. Dum la fermo de la c\u0302i-jara reta IJK oni anoncis, ke la venontjara kongreso okazos en la c\u0302efurbo de Ukrainio, Kievo (Kijivo). Tie jam unufoje okazis IJK, en 2011."}, {"text_idx": "#000004", "text": "Pli frue s\u0302ajnis, ke la IJK en 2021 okazos en Belfasto en Norda Irlando, samurbe kun la Univerala Kongreso. Tamen la brita teamo, kiu tiam estis la sola kandidato, jars\u0302ang\u0302e retiris sian kandidatig\u0302on."}, {"text_idx": "#000010", "text": "La kongresejo kiun elektis la ukrainia teamo estas hotelo en la okcidenta rando de la urbo. Male ol la kongresejo de 2011, la ejo estas bone atingebla per publikaj veturiloj kaj la log\u0302kondic\u0302oj estas pli bonaj."}, {"text_idx": "#000012", "text": "En la ekskursa programo de la kongreso lau\u0306 la plano de ULEJ estos interalie vizito al la forlasita urbo Pripjat, kie en 1986 okazis la granda katastrofo en la C\u0302ernobila nuklea elektrejo, kaj al la muzeo de Bulgakov."}, {"text_idx": "#000014", "text": "\u2013 Estos en programo koncertoj de Slava Bodnarkov, Oksana, JoMo kaj tiel plu, ekskursoj tra la urbo, interkona vespero, internacia vespero, diversaj prelegoj."}, {"text_idx": "#000016", "text": "Noto de la redakcio: La nomo de la c\u0302efurbo de Ukrainio lau\u0306 PIV estas Kievo. La lokaj esperantistoj tamen preferas la formon Kijivo, kiu pli similas al la ukraina (kaj ne rusa) nomo de la urbo."}, {"text_idx": "#000024", "text": "dieter.rooke cxu vi, alilandano, konsilas al la LKK, kiel nomi sian propran urbon? ... cxu serioze? kaj do, cxu vi vere pensas ke vi scias tion pli bone ol ili... cxu serioze?"}, {"text_idx": "#000025", "text": "Mi plene konsentas kun vi, Kirilo, sed vers\u0302ajne de alia vidpunkto. Zamenhof kaj la aliaj pioniroj konstante uzis la formon \u201dKievo\u201d, ekzemple jam du fojojn en la Fundamenta Krestomatio. Same kiel \u201dPekino\u201d, \u201dVarsovio\u201d, la historiajn formojn ni konservu, ec\u0302 se ili ne c\u0302iam kongruas kun la aktuala uzado, precipe en lokoj spertantaj kreskadon de naciismo."}, {"text_idx": "#000034", "text": "Eble pli bone c\u0302iuokaze estus paroli pri \"Berlinregno\", \"Kievoregno\" au\u0306 simile."}, {"text_idx": "#000041", "text": "La demando ne estas kiel tiu urbo nomig\u0302as en la rusa, au\u0306 en la ukraina, sed kiel g\u0302i nomig\u0302as en esperanto."}, {"text_idx": "#000043", "text": "Naciistoj farantaj frenezan agadon ne estas multe malsamaj ol frenezaj naciistoj (kaj indas mencii, mi pardonpetas, ke lau\u0306 mi naciistoj jam estas duon-frenezaj. Do se plie ili faras \"frenezan agon ...).\nVi parolis unue pri\" malforta nacia memfido\". Mi komprenis, ke temus pri la fido en Ukrainujo ke havas ukrainoj. Sed leginte vian lastan komenton, mi komprenas ke vi parolis pri la memfido de la ukrainoj mem."}, {"text_idx": "#000048", "text": "Ukrainio estis parto de la Rusia imperio (Rusia en la rusa ne havas etnan apartenon kaj ruslingvanoj konas tiun diferencon bone), ne de la Rusa Carlando. Sovetunio kreis Ukrainan SSR, donacinte al g\u0302i Krimeon, kaj plurajn orientajn kaj okcidentajn regionojn, kiuj antau\u0306e apartenis al Pollando kaj Rusio (RSFSR) respektive. Sovetunio kreis ukrainlingvan urban log\u0302antaron kaj au\u0306toritatojn kadre de politiko de \"radikigo\" (\u043a\u043e\u0440\u0435\u043d\u0438\u0437\u0430\u0446\u0438\u044f), same kiel g\u0302i kreis Belorusan SSR kaj la belorusan nacion. Mi bedau\u0306ras, ke historio malkongruas al la propagandismaj klis\u0302oj, kujn vi kredas, sed la scienco ofte malkongruas kun kredoj de la amasoj \u2013 kaj tio ne estas kulpo de la scienco."}, {"text_idx": "#000049", "text": "Jes, Ukrainujo estis longatempe okupaciita de la rusa (c\u0302u Peterburgo, c\u0302efurbo de tiu iama imperio, ne estas rusa?) imperio. Sed tio ne signifas, ke g\u0302i neniam estis sendependa, kaj ke la ukrainaj kulturo, lingvo kaj popolo ne ekzistas.\nVia frazo \"Rusia en la rusa ne havas etnan apartenon kaj ruslingvanoj konas tiun diferencon bone\" kaj via aserto, ke \"same kiel g\u0302i kreis (...) la belorusan nacion\" [Belorusujo estas eu\u0306ropa escepto se ni parolas pri naciig\u0302o de teritorioj] Sovetunio kreis la ukrainan nacion (malveras) estas miaopinie ege dang\u0302eraj, c\u0302ar ili iel s\u0302ajnigas, ke la heredanto de Sovetunio, t.e. Rusujo povas tute rajtigite invadi tiun \"rusan mondon\" kreitan de Sovetunio, t.e. g\u0302i mem!"}, {"text_idx": "#000054", "text": "Pri tiu c\u0302i historio vi povas legi apartan artikolon en angla Vikipedio: \nCetere c\u0302i-foje gravas ne tio, c\u0302u iu psike malsana persono kriis rusofobian frazon au\u0306 ne, sed la fakto ke oni manipulas amasojn, uzante torditajn sciencajn fakojn, unuavice historion kaj lungvistikon. Oni povas plu fantazii pri malicaj rusaj kalumniantoj, sed la fakto estas ke nur la ukrainoj starigas monumentojn al SS-divizio kaj honorigas g\u0302iajn veteranojn kiel heroojn. Nun kanadanoj demandas sin, kiel eblas omag\u0302i la naziojn. C\u0302u vi havas respondon? \nAntau\u0306jare Ukrainio aprobis leg\u0302on, kiu fakte malpermesas c\u0302ian uzadon de minoritataj lingvoj ekster la familio. C\u0302u tio estas la agado, aprezata de esperantistaro? \nNe mirindas ke milionoj da homoj ne plu sentas sin plenvaloraj civitanoj en Ukrainio kaj preferas elmigris au\u0306 separig\u0302i de la lando, kie ili subite ig\u0302is duaranguloj. Ec\u0302 usonaj enketistoj konstatis ke plejparto de log\u0302antoj de Krimeo (inkluzive 58% de la krimeaj tataroj) subtenas g\u0302ian alig\u0302on al Rusio. \nLa faktoj estas obstina afero, do cerbolavitaj personoj preferas disputi kun imagitaj oponantoj el la klis\u0302a mondo de propagando. Sukceson al la kompatinduloj!"}, {"text_idx": "#000055", "text": "\"Fas\u0302istoj\": \"Post kiam ukrainaj asistantoj de nazioj (pardonon \u2013 noblaj herooj de Ukrainio)\"\n\"anekso\": vi parolas pri tio, ke Krimeo ig\u0302is parto de la Sovetia Ukraina Respubliko, kaj komparas g\u0302in al nun-jarcenta situacio: \".\nAnkau\u0306 arbitra donaco de Krimeo al Ukrainio fare de alia \"okupacia\" reganto s\u0302ajne ne kau\u0306zis protestojn, c\u0302u ne?"}, {"text_idx": "#000062", "text": "Dum la Kultura Revolucio de la 60-aj jaroj la c\u0302ina ambasado aperigis anoncojn en finnaj gazetoj, lau\u0306 kiuj en la finna lingvo Pekino estu nomata Beijing anstatau\u0306 Peking. La Finna Akademio reagis dirante, ke pri la nomoj ankau\u0306 de alilandaj urboj decidas finnoj mem, kaj sekve ankau\u0306 nun, pli ol 50 jarojn poste, la finna nomo por Pekino estas Peking. Same pri la Esperanta nomo de la ukraina c\u0302efurbo decidas la esperantistoj, inter kiuj ukrainoj estas nur parto. C\u0302ar neniu instanco povas dikti tion, la efektiva uzado decidos. Persone mi ne dubas, ke g\u0302i decidos favore al Kievo. Alia lastatempa ekzemplo: la litovan c\u0302efurbon ni dau\u0306re nomas Vilno, kvankam c\u0302irkau\u0306 la Vilna UK nemalmultaj litovoj pledis por Vilniuso."}, {"text_idx": "#000075", "text": "Alig\u0302i al 400 aliaj abonantoj"}]